अमिताभ बच्चन ने अपनी वसीयत को लेकर किया खुलासा, कहा- सिर्फ अभिषेक को नहीं मिलेगी पूरी प्रॉपर्टी...  
अमिताभ बच्चन ने अपनी वसीयत को लेकर किया खुलासा
अभिषेक और श्वेता को लेकर कही ये बात
सोशल मीडिया पर काफी एक्टिव रहते हैं अमिताभ बच्चन
अमिताभ बच्चन (Amitabh Bachchan) ने हाल ही में इंटरव्यू के दौरान कहा है कि उनकी प्रॉपर्टी दोनों बच्चों यानी अभिषेक बच्चन (Abhishek Bachchan) और श्वेता बच्चन नंदा (Shweta Bachchab Nanda) में बराबर बांटी जाएगी. अमिताभ अपने बेटी श्वेता नंदा  से बहुत प्यार करते हैं और अकसर उनकी तस्वीरें सोशल मीडिया पर पोस्ट करते हुए अपना प्यार भी जाहिर करते हैं. अमिताभ बेटी बचाओ, बेटी पढ़ाओ अभियान के एंबेसडर भी हैं. हाल ही में दिए एक इंटरव्यू के दौरान अमिताभ बच्चन (Amitabh Bachchan) ने कहा कि अभिषेक के पास उनकी संपत्ति का पूरा अधिकार नहीं होगा. 
Nothing brings greater pride to a Father than this achievement of a DAUGHTER ! daughters are special .. From this little 'ghunghat' to the 'best seller GHAT' एक पिता के लिए अत्यधिक गर्व और आदर प्यार, बेटी की इस उपलब्धि पर ! बेटियाँ ख़ास होती हैं !! हमेशा !! इस नन्ही सी घूँघट ghughat ने ,न जाने कितने घाट ghat पार कर दिए ! 
A post shared by  Amitabh Bachchan (@amitabhbachchan) on Feb 3, 2019 at 9:32pm PST
टाइम्स ऑफ इंडिया डॉट कॉम की रिपोर्ट के मुताबिक जब अमिताभ से उनकी वसीयत के बारे में पूछा गया तो इस पर एक्टर ने कहा कि उनकी प्रॉपर्टी दोनों बच्चों के बीच बराबर रूप से बंटेगी. इस साल की शुरुआत में अमिताभ ने श्वेता के डेब्यू उपन्यास 'पैराडाइज टावर्स (Paradise Towers)' को लेकर एक दिल को छूने वाली पोस्ट लिखी थी. श्वेता का यह उपन्यास बेस्टसेलर रहा था.
श्वेता बच्चन नंदा (Shweta Nanda) की इस उपलब्धि की सराहना करते हुए बिग बी ने सोशल मीडिया पर लिखा, 'एक बेटी की उपलब्धि से ज्यादा एक पिता के लिए कोई गर्व की बात नहीं होती है. बेटियां खास होती हैं. छोटे घूंघट से लेकर 'बेस्ट सेलर' तक. इस नन्हें से घूंघट ने ना जानें कितने घाट पार कर दिए है.' इस पोस्ट के साथ अमिताभ ने श्वेता के बचपन की एक फोटो भी साझा की, जिसमें वह सिर पर एक लाल रंग का घूंघट डाले दिख रही हैं.